Proposta għal regolament tal-Kunsill li jtemm ir-reviżjoni interim tal-miżuri ta' l-antidumping imposti bir-regolament tal-Kunsill (KE) Nru 1910/2006 fuq importazzjonijiet tas-sistemi tal-kameras tat-televiżjoni li joriġinaw mill-Ġappun u jirrevoka l-miżuri ta' l-antidumping imposti bir-Regolament (KE) Nru 1910/2006 /* KUMM/2007/0363 finali */





[pic] | KUMMISSJONI TAL-KOMUNITAJIET EWROPEJ | Brussel 27.6.2007 KUMM(2007) 363 finali Proposta għal REGOLAMENT TAL-KUNSILL li jtemm ir-reviżjoni interim tal-miżuri ta' l-antidumping imposti bir-Regolament tal-Kunsill (KE) Nru 1910/2006 fuq importazzjonijiet tas-sistemi tal-kameras tat-televiżjoni li joriġinaw mill-Ġappun u jirrevoka l-miżuri ta' l-antidumping imposti bir-Regolament (KE) Nru 1910/2006 (preżentata mill-Kummissjoni) MEMORANDUM TA’ SPJEGAZZJONI KUNTEST TAL-PROPOSTA | Ir-raġunijiet għal u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien mill-importazzjonijiet li huma oġġett ta’ dumping minn pajjiżi mhux membri tal-Komunità Ewropea, kif emendata l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fil-proċedimenti li jikkonċernaw l-importazzjonijiet ta' "ċerti sistemi tal-kameras" u "sistemi tal-kameras tat-televiżjoni" li joriġinaw fil-Ġappun. | Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. | Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 1910/2006 li jimponi dazju definittiv ta' l-antidumping fuq l-importazzjonijiet ta' sistemi ta' kameras tat-televiżjoni li joriġinaw mill-Ġappun | Konsistenza mal-politiki u l-għanijiet l-oħra ta' l-Unjoni Mhux applikabbli. | KONSULTAZZJONI MA’ PARTIJIET INTERESSATI U STIMA TA’ L-IMPATT | Konsultazzjoni ma’ partijiet interessati | Il-partijiet interessati fil-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. | Ġbir u użu ta’ għarfien espert | Ma kien hemm l-ebda ħtieġa ta’ għarfien espert estern. | Valutazzjoni ta' l-Impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt iżda fih lista eżawrjenti ta’ kundizzjonijiet li jridu jiġu vvalutati. | ELEMENTI LEGALI TAL-PROPOSTA | Taqsira ta’ l-azzjoni proposta Permezz tar-Regolament tal-Kunsill (KE) Nru 2042/2000 dazji definittivi ta' l-antidumping ġew imposti fuq importazzjonijiet ta’ sistemi tal-kameras tat-televiżjoni li joriġinaw fil-Ġappun. Fil-21 ta' Diċembru 2006, dawn il-miżuri ġew estiżi aktar għal reviżjoni li tiskadi. Fit-18 ta' Mejju 2006, il-Kummissjoni bdiet investigazzjoni ta' l-antidumping ġdida fir-rigward ta' l-importazzjonijiet fil-Komunità ta' ċerti sistemi tal-kameras li joriġinaw fil-Ġappun. Il-prodott kopert bil-miżuri msemmija qabel jaqa' kompletament taħt l-ambitu tal-prodott ta' din l-investigazzjoni l-ġdida. Għalhekk, ir-reviżjoni interim fir-rigward tar-Regolament tal-Kunsill (KE) Nru 2042/2000 inbdiet fl-istess ħin ma' l-investigazzjoni l-ġdida. Ir-Regolament (KE) Nru 2042/2000 jispiċċa fil-29 ta' Diċembru 2006. Minħabba l-miżuri fuq is-sistemi tal-kameras tat-televiżjoni, madankollu, estiżi bir-Regolament tal-Kunsill (KE) Nru 1910/2006 ir-reviżjoni interim ġiet awtomatikament estiża għal dan ta' l-aħħar. B'ittra ddatata t-12 ta' April 2007 lill-Kummissjoni, il-kwerelant irtira formalment l-ilment tiegħu rigward ċertu sistemi tal-kameras kif ukoll l-appoġġ tiegħu għat-tkomplija tal-miżuri fuq is-sistemi tal-kameras tat-televiżjoni. Għalhekk il-Kummissjoni għandha l-intenzjoni li twaqqaf il-proċediment rigward ċertu sistemi tal-kameras u tipproponi li tirrevoka l-miżuri eżistenti fuq is-sistemi tal-kameras tat-televiżjoni minħabba li l-investigazzjoni biex ma kixfitx xi konsiderazzjonijiet li juru li twaqqif simili u revoka ma jkunux fl-interess tal-Komunità. Aktar minn hekk, il-Kummissjoni tipproponi li twaqqaf ir-reviżjoni interim msemmija hawn fuq fir-rigward ta' sistemi tal-kameras tat-televiżjoni mibdija fl-istess ħin bl-investigazzjoni l-ġdida rigward ċertu sistemi tal-kameras. Għaldaqstant huwa propost li l-Kunsill jadotta l-proposta mehmuża għal Regolament li għandha tiġi ppubblikata fl-istess ħin mad-Deċiżjoni tal-Kummissjoni li ttemm l-investigazzjoni. | Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005. | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. | Il-prinċipju tal-proporzjonalità Din il-proposta hija konformi mal-prinċipju tal-proporzjonalità għar-raġunijiet li ġejjin: | Il-forma ta' azzjoni hi deskritta fir-Regolament imsemmi hawn fuq u ma tħalli l-ebda ambitu għal deċiżjoni nazzjonali. | Mhijiex meħtieġa indikazzjoni ta' kif jiġi minimizzat u jsir proporzjonali ma' l-għan tal-proposta, il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini. | Għażla ta' strumenti | Strumenti proposti: regolament. | Mezzi oħra ma jkunux adattati għar-raġuni(jiet) li ġejja. Ir-Regolament bażiku msemmi hawn fuq ma jipprevedix għażliet alternattivi. | IMPLIKAZZJONI BAġITARJA | Il-proposta ma għandha l-ebda implikazzjoni għall-baġit tal-Komunità. | Proposta għal REGOLAMENT TAL-KUNSILL li jtemm ir-reviżjoni interim tal-miżuri ta' l- antidumping imposti bir-Regolament tal-Kunsill (KE) Nru 1910/2006 fuq importazzjonijiet tas-sistemi tal-kameras tat-televiżjoni li joriġinaw mill-Ġappun u jirrevoka l-miżuri ta' l- antidumping imposti bir-Regolament (KE) Nru 1910/2006 IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien mill-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[1] (‘ir-Regolament bażiku’), u b’mod partikolari 11(3) tiegħu, Wara li kkunsidra l-proposta ppreżentata mill-Kummissjoni wara li ġie kkonsultat il-Kumitat Konsultattiv, Billi: A. IL-MIŻURI FIS-SEĦĦ BĦALISSA 1. Bir-Regolament tal-Kunsill (KE) Nru 2042/2000[2] dazji definittivi ta' l- antidumping ġew imposti fuq importazzjonijiet ta' sistemi tal-kameras tat-televiżjoni li joriġinaw fil-Ġappun, li bħalissa jaqgħu taħt il-kodiċijiet NM ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 u 8543 70 90 (kodiċijiet NM mill-1 ta' Jannar 2007). 2. F'Diċembru 2006, il-Kunsill, bir-Regolament (KE) Nru 1910/2006[3] ikkonferma dawn il-miżuri wara reviżjoni ta' skadenza skond l-Artikolu 11(2) tar-Regolament bażiku (il-"miżuri oriġinali"). B. PROĊEDURA 3. Fl-4 ta’ April 2006, il-Kummissjoni rċeviet ilment rigward l-allegazzjoni ta’ dumping inġurjuż minn importazzjonijiet ta’ ċertu sistemi tal-kameras li joriġinaw fil-Ġappun. 4. L-ilment tressaq minn Grass Valley Nederland BV li aġixxiet f'isem il-produtturi tal-Komunità li jirrappreżentaw proporzjon ewlieni tal-produzzjoni totali tal-Komunità ta' ċerti sistemi tal-kameras skond l-Artikoli 4(1) u 5(4) tar-Regolament bażiku. 5. L-ilment kien fih evidenza prima facie ta' l-eżistenza ta' dumping u ta’ ħsara materjali li rriżultat minnu, li tqieset biżżejjed biex ikun iġġustifikat il-bidu ta’ proċediment ta’ l- antidumping . 6. Il-Kummissjoni, permezz ta' notifika ('notifika ta' bidu') ippubblikata fil- Ġurnal Uffiċjali ta' l-Unjoni Ewropea [4] , tat bidu għal proċedimenti ta' l- antidumping fir-rigward ta' importazzjonijiet fil-Komunità ta' ċertu sistemi tal-kameras, li bħalissa jaqgħu taħt il-kodiċijiet NM ex 8525 80 19, ex 8525 80 91, ex 8528 49 10, ex 8528 49 35, ex 8528 49 91, ex 8528 59 10, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99, ex 8543 70 90 u ex 9002 90 00 (kodiċijiet NM mill-1 ta' Jannar 2007) u li joriġinaw fil-Ġappun. 7. In-notifika tal-bidu ddefiniet il-prodott ta' ċertu sistemi ta' kameras li joriġinaw mill-Ġappun li jikkonsistu minn: (a) ras tal-kamera ( camera head ): (i) bi viewfinder integrat, kollegament jew kapaċità ta’ viewfinder (ii) bi blokka ottika integrata, modulu fuq quddiem jew tagħmir simili (ara d-deskrizzjoni ta’ hawn taħt), kollegament jew kapaċità (iii) jew f’biċċa waħda bir-ras tal-kamera u l- adaptor tal-kamera f’kisi protettiv ( housing ) wieħed, inkella separati; (b) adaptor tal-kamera. Din tista’ tkun jew tista’ ma tkunx integrata fir-ras tal-kamera; (c) blokka ottika, modulu ta’ quddiem jew tagħmir simili b’senser ta’ l-immaġini wieħed jew aktar fejn id-daqs djagonali effettiv ta’ l-iskening erja sensittiva għad-dawl huwa ugwali għal 6 mm jew aktar. Dan jista' jkun jew jista' ma jkunx integrat fir-ras tal-kamera; (d) viewfinder tal-kamera. Din tista’ tkun jew tista’ ma tkunx integrata fir-ras tal-kamera; (e) stazzjoni ta’ Bażi jew Unità tal-Kontroll tal-Kamera ( Camera Control Unit - ‘CCU’) kollegata mal-kamera permezz ta’ kejbil jew b’mezz ieħor bħalma huwa kollegament wajerless; (f) Pannell tal-Kontroll Operazzjonali ( Operational Control Panel – 'OCP') jew tagħmir ekwivalenti għall kontroll tal-kamera (jiġifieri għal aġġustament tal-kulur ftuħ tal-lenti jew l-iris) ta’ kameras uniċi; (g) Pannel tal-Kontroll Dominanti ( Master Control Panel - ‘MCP’) jew unità tat-taqsim Dominanti ( Master set-up unit -‘MSU’) għas-superviżjoni u għall-aġġustament ta’ bosta kameras mill-bogħod; (h) unità ta’ l-adattament tal-lenti tal-kaxxa bħala Adapter Kbir tal-Lenti jew SuperXpander li tippermetti sabiex sistemi portable tal-kameras jintużaw ma’ lentijiet tat-tip tal-kaxxa. Importati jew flimkien jew separatament, u li joriġinaw mill-Ġappun. Mhuwiex dejjem meħtieġ li s-sistemi tal-kameras jikkonsistu mill-komponenti kollha ta’ hawn fuq. Il-komponenti differenti msemmija hawn fuq (mhux ras il-kamera) ta’ sistema tal-kamera ma jistgħux jaħdmu b’mod separat u ma jistgħux jintużaw ’il barra mis-sistema tal-kamera ta’ produttur partikolari. Lentijiet u recorders li mhumiex fl-istess kisi protettiv b’ras tal-kamera mhumiex koperti mill-istess prodott. Il-prodott ikkonċernat huwa inklinat li jintuża fix-xandir, għall-ġabra ta’ l-aħbarijiet, għaċ-ċinematografija diġitali jew għall-applikazjonijiet professjonali. Applikazzjonijiet professjonali jinkludu (iżda mhumiex limitati għalih) l-użu ta’ dawn is-sistemi għall-ħolqien ta’ materjal vidjografiku edukazzjonali, ta' divertiment, promozzjonali u dokumentarju, kemm għal distribuzzjoni interna kif ukoll għal dik esterna. 8. Il-prodott kopert bil-miżuri oriġinali jaqa' kompletament fi ħdan id-definizzjoni tal-prodott t'hawn fuq. 9. Għalhekk, il-Kummissjoni, bl-istess notifika, hawnhekk tagħti bidu wkoll, skond l-Artikolu 11 (3) tar-Regolament bażiku, għal reviżjoni interim tar-Regolament (KE) Nru 2042/2000. L-għan ta' din ir-reviżjoni interim kien li temenda jew tirrevoka r-Regolament (KE) Nru 2042/2000 jekk ikun determinat li l-miżuri għandhom jiġu imposti fuq ċertu sistemi tal-kameras li joriġinaw mill-Ġappun li konsegwentement ikopru wkoll sistemi tal-kameras tat-televiżjoni soġġetti għall-miżuri taħt ir-Regolament (KE) Nru 2042/2000. F'dan il-każ, it-tkomplija ta' impożizzjoni tal-miżuri imposti bir-Regolament (KE) Nru 2042/2000 ma tkunx aktar adatta u r-Regolament (KE) Nru 2042/2000 ikun irid jiġi emendat skond dan. 10. Ir-Regolament tal-Kunsill (KE) Nru 2042/2000 kellu jiskadi fid-29 ta' Diċembru 2006. Qabel din id-data u kif imsemmi fil-premessa (1) hawn fuq, il-Kunsill estenda l-miżuri definittivi ta' l- antidumping fis-seħħ fuq importazzjonijiet ta' sistemi tal-kameras tat-televiżjoni bir-Regolament (KE) Nru 1910/2006 tad-19 ta' Diċembru 2006 li daħal fis-seħħ fit-22 ta' Diċembru 2006. Ir-reviżjoni mibdija fir-rigward tar-Regolament tal-Kunsill (KE) Nru 2042/2000 kien għalhekk awtomatikament estiż għar-Regolament tal-Kunsill (KE) Nru 1910/2006. 11. Il-Kummissjoni uffiċjalment tat pariri lill-prodotturi esportaturi, importaturi u assoċjazzjonijiet ta' l-importaturi jew esportaturi li hu magħruf li kienu konċernati, lir-rappreżentanti tal-pajjiż esportatur, lill-utenti, fornituri ta' materji primi, u l-kwerelant li huwa produttur tal-Komunità bil-bidu ta' l-investigazzjoni. Il-partijiet interessati ngħataw l-opportunità li jressqu l-fehmiet taghħom bil-miktub u li jitolbu seduta fil-limitu taż-żmien stabbilit fl-avviż ta’ bidu u ntbagħtu kwestjonarji lill-partijiet kollha interessati. IRTIRAT TA' L-ILMENT, TWAQQIF TAL-PROĊEDIMENT U REVOKA TAL-MISURI DEFINITTIVI TA' L- ANTIDUMPING FIS-SEĦĦ. 12. B'ittra tat-12 ta' April 2007 lill-Kummissjoni, Grass Valley Nederland B.V., formalment irtirat l-ilment tagħha. Bl-istess ittra, Grass Valley irtirat ukoll l-appoġġ tagħha tal-miżuri oriġinali kontra l-importazzjonijiet tas-sistemi tal-kameras tat-televiżjoni li joriġinaw fil-Ġappun imposti bir-Regolament (KE) Nru 1910/2006wara reviżjoni ta' skadenza skond l-Artikolu 11(2) tar-Regolament Bażiku. 13. B'konformità ma' l-Artikolu 9(1) tar-Regolament Bażiku, il-proċedura tista' tkun terminata meta l-ilment jitneħħa, jekk terminazzjoni bħal din ma tkunx fl-interess tal-Komunità. 14. F'dan ir-rigward, il-Kummissjoni bid-Deċiżjoni (KE) XXX[5] temmet il-proċediment fir-rigward ta' l-importazzjonijiet fil-Komunità ta' ċertu sistemi tal-kameras li joriġinaw mill-Ġappun minħabba li l-investigazzjoni ma ġabet fid-dawl ebda kunsiderazzjoni li turi li temma simili ma tkunx fl-interess tal-Komunità. 15. Kif imsemmi hawn fuq fil-premessa 0, dazji definittivi ta' l- antidumping huma wkoll fis-seħħ fuq importazzjonijiet tas-sistemi tal-kameras tat-televiżjoni li joriġinaw fil-Ġappun li jiffurmaw parti mill-ambitu tal-prodott tal-proċediment fir-rigward ta' ċertu sistemi tal-kameras. 16. Kif imsemmi hawn fuq fil-premessa 0, l-industrija tal-Komunità, bl-ittra msemmija hawn fuq irtirat formalment l-appoġġ tagħha għal dawn il-miżuri u talbet ir-revoka tagħhom. 17. Ġie għalhekk kunsidrat li l-miżuri eżistenti għandhom jiġu revokati, minħabba li l-investigazzjoni ma ġabetx fid-dawl xi kunsiderazzjonijeit li juru li revoka simili ma tkunx fl-interess tal-Komunità. D. KONKLUŻJONI 18. Il-partijiet interessati ġew infurmati kif jixraq u ngħataw l-opportunità li jikkummentaw. Ma waslu ebda kummenti li jindikaw li t-temma tar-reviżjoni interim u r-revoka tal-miżuri ta' l- antidumping fis-seħħ ma jkunux fl-interess tal-Komunità. 19. Għalhekk ġie konkluż li titwaqqaf ir-reviżjoni preżenti u li jiġu revokati d-dazji ta' l- antidumping fis-seħħ fuq importazzjonijiet ta' ċertu sistemi tal-kameras tat-televiżjoni mill-Ġappun. ADOTTA DAN IR-REGOLAMENT: Artikolu 1 Ir-reviżjoni tar-Regolament tal-Kunsill (KE) Nru 1910/2006 hi hawnhekk imwaqqfa u d-dazji definittivi ta' l- antidumping imposti fuq importazzjonijiet ta' sistemi tal-kameras tat-televiżjoni li joriġinaw fil-Ġappun bir-Regolament (KE) Nru 1910/2006 huma revokati. Artikolu 2 Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, [...] Għall-Kunsill Il-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17). [2] ĠU L 244, 29.9.2000, p. 38, kif emendat l-aħħar bir-Regolament (KE) Nru 1909/2006 ( ĠU L 365, 21.12.2006, p. 1). [3] ĠU L 365, 21.12.2006, p. 7. [4] ĠU C 117, 18.5.2006, p. 8 [5] ĠU L XXX, xxxxx, xx